system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Comuna Ciochina, Ialomița.
assistant
Ciochina este o comună în județul Ialomița, Muntenia, România, formată din satele Bordușelu, Ciochina (reședința), Orezu și Piersica.

Așezare 
Comuna se află în centrul județului, pe ambele maluri ale râului Ialomița, toate satele fiind incluse în lunca acestui râu, unele lângă terasa Ialomiței. Este străbătută de șoseaua națională DN2A care leagă Slobozia de Urziceni. Pe malul celălalt al Ialomiței, prin comună trece șoseaua județeană DJ201, care duce spre est la Albești, Buești, Slobozia și Țăndărei; și spre vest la Axintele, Bărcănești și Coșereni (unde se termină în DN2). La Bordușelu, din această șosea se ramifică șoseaua județeană DJ306A, care se intersectează apoi la Ciochina cu DN2A și duce spre nord la Reviga. Scurta șosea județeană DJ201B este cuprinsă în întregime în comuna Ciochina, făcând legătura între satele Ciochina și Orezu, respectiv între șoselele DJ201 și DJ306A.

Prin comună trece și calea ferată Urziceni-Slobozia, pe care este deservită de halta Ciochina.

Demografie 

Conform recensământului efectuat în 2021, populația comunei Ciochina se ridică la 2.766 de locuitori, în scădere față de recensământul anterior din 2011, când fuseseră înregistrați 3.217 locuitori. Majoritatea locuitorilor sunt români (88,94%), cu o minoritate de romi (4,77%). Din punct de vedere confesional, majoritatea locuitorilor sunt ortodocși (93,17%), iar pentru 6,51% nu se cunoaște apartenența confesională.

Politică și administrație 
Comuna Ciochina este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istoric 

La sfârșitul secolului al XIX-lea, comuna era formată doar din satul de reședință și făcea parte din plasa Ialomița-Balta a județului Ialomița, având o populație de 979 de locuitori. În comună funcționau două școli una de băieți, cu 66 de elevi; și una de fete, cu 59 de eleve. Pe teritoriul actual al comunei, la acea vreme, funcționa în aceeași plasă și comuna Bordușelele, formată din satele Bordușelu Mare, Bordușelu Mic, Piersica și Orezi, cu 1550 de locuitori. În această comună funcționau trei școli primare mixte și trei biserici.

În 1925, Anuarul Socec consemnează aceeași împărțire administrativă. Comunele se regăseau în plasa Căzănești a aceluiași județ, comuna Ciochina cu 1201 locuitori, iar comuna Bordușelu având 2128. Satele Bordușelu Mic și Bordușelu Mare se numeau acum Bordușelu de Jos și Bordușelu de Sus. În 1931, s-a înființat și comuna Orezu, prin desprinderea satelor Orezu și Piersica de comuna Bordușelu. Comuna aceasta a avut, însă, o existență efemeră.

În 1950, comunele au fost transferate raionului Slobozia din regiunea Ialomița și apoi (după 1952) din regiunea București. În 1968, s-a revenit la organizarea pe județe, iar comuna Ciochina a fost transferată județului Ialomița, comuna Bordușelu a fost desființată, satele ei fiind incluse în comuna Ciochina; tot atunci, satele Bordușelu de Jos și Bordușelu de Sus au fost comasate, formând satul Bordușelu.

Monumente istorice 
Trei obiective din comuna Ciochina sunt incluse în lista monumentelor istorice din județul Ialomița ca monumente de interes local. Două sunt clasificate ca situri arheologice o așezare neolitică atribuită culturii Boian descoperită la șuvița „La Golani” din satul Bordușelu; și o altă așezare aflată în zona satului Piersica. Cel de al treilea este clasificat ca monument de arhitectură biserica „Sfinții Împărați” din extremitatea sudică a satului Piersica, datând din 1803.

Note 

Ciochina